gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7570, del 14-07-2015 (2015/6251)

Notificació de la sentència dictada en el juí verbal número 1812/2014.
----------------------------------------------------------------------

### Dades del document

Número de DOGV
:   7570

Data del DOGV
:   14-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6251


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el juí verbal número 1812/2014. [2015/6251]  
De: Financiera El Corte Inglés, EFC SA.  
Procurador: Antonio Martínez Gilabert.  
Contra: Fernando Jiménez Rodríguez.  
María Llanos Cejudo Podio, secretària judicial del Jutjat de Primera Instància número 1 d'Orihuela, faig saber que en este procediment de juí verbal 1812/2014, seguit a instàncies de Financiera El Corte Inglés, EFC SA, contra Fernando Jiménez Rodríguez, s'ha dictat la sentència la part dispositiva de la qual és la següent:   
  
«Sentència número 80/2015  
Orihuela, 21 d'abril de 2015  
Jesús Sánchez Ruiz, magistrat jutge del Jutjat de Primera Instància número 1 d'Orihuela i del seu partit judicial, he vist les interlocutòries del juí verbal número 1812/2014, promogudes a instàncies de l'entitat Financiera El Corte Inglés, EFC SA, representada pel procurador dels tribunals senyor Martínez Gilabert i assistida pel lletrat senyor López de Rodas García, contra Fernando Jiménez Rodríguez, declarat en l'acte de la vista verbal en situació de rebel·lia processal, sobre acció de reclamació per impagament de deute, i basant-se en els següents:  
[...]  
  
Dispositiva  
Estime la demanda presentada per la representació processal de l'entitat Financiera El Corte Inglés, EFC SA, contra Fernando Jiménez Rodríguez, condemne el demandat al pagament de la quantitat de 1.580,84 euros, quantitat que haurà de pagar a l'entitat actora i que produirà l'interés legal de demora des de la reclamació judicial del deute, incrementat en dos punts des del dictat d'esta resolució, article 576 de la Llei d'Enjudiciament Civil.  
  
S'imposen les costes del procés, si n'hi ha, al demandat.  
Esta resolució, que serà notificada a les parts, és ferma i no es pot interposar cap recurs contra esta, article 455 de la Llei d'Enjudiciament Civil.  
Expediu un testimoniatge d'esta sentència, que s'ha de dur a les actuacions, i ha de quedar l'original en este llibre.  
Esta és la meua sentència que, jutjant definitivament en primera instància, pronuncie, mane i firme: Jesús Sánchez Ruiz, magistrat jutge del Jutjat de Primera Instància número 1 d'Orihuela.  
Publicació. L'anterior sentència ha sigut llegida i publicada pel jutge, mentres celebrava l'audiència pública en el dia de hui, que és el de la seua data, davant meu, el secretari, de la qual cosa done fe.  
Així ho acorda i firma el jutge. En done fe.»  
  
I atés que el demandat, Fernando Jiménez Rodríguez, està en parador desconegut, expedisc este edicte a fi que li valga de notificació de forma deguda.  
  
Orihuela, 29 de maig de 2015.- La secretària judicial: María Llanos Cejudo Podio.
Diari Oficial de la Generalitat Valenciana


Sumari del DOGV 7539, del 03-06-2015 (2015/4822)

Informació pública de la modificació del text refós del projecte de reparcel·lació de la unitat d'execució número 8 del pla general d'ordenació urbana.
-------------------------------------------------------------------------------------------------------------------------------------------------------

### Dades del document

Número de DOGV
:   7539

Data del DOGV
:   03-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/4822


Data del document
:   14-05-2015

Organisme emissor
:   Ajuntament de Pilar de la Horadada

Tipus de document
:   Anunci

Descriptors 

:   * Pilar de la Horadada
    * administració local
    * pla d'urbanisme

Informació pública de la modificació del text refós del projecte de reparcel·lació de la unitat d'execució número 8 del pla general d'ordenació urbana. [2015/4822]  
En virtut de l'article 92 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana (DOCV), i en relació a l'expedient P 07/00 i número de Resolució 690/2015, resolc:  
  
Sotmetre a informació pública, pel termini d'un mes, per mitjà de la publicació en el Diari Oficial de la Comunitat Valenciana (DOCV), la modificació del text refós del projecte de reparcel·lació de la unitat d'execució número 08 del Pla General d'Ordenació Urbana de Pilar de la Horadada, presentat per José Antonio Izquierdo Martínez, advocat, en representació de Carmen i Antonia Campillo Navarro.  
  
  
De conformitat amb el que disposa l'article 92 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge, de la Comunitat Valenciana, durant el termini indicat anteriorment es podrà consultar l'expedient en l'Àrea d'Urbanisme d'este ajuntament i en l'enllaç electrònic de la pàgina web municipal http://www.pilardelahoradada.org/areas/urbanismo/reparcelacion-ue8 i formular-hi al·legacions.  
  
Pilar de la Horadada, 14 de maig de 2015.- L'alcalde president: José Fidel Ros Samper.
Diari Oficial de la Generalitat Valenciana


Sumari del DOGV 7534, del 27-05-2015 (2015/4629)

Notificació de la sentència dictada en el juí de faltes número 71/2015.
-----------------------------------------------------------------------

### Dades del document

Número de DOGV
:   7534

Data del DOGV
:   27-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4629


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el juí de faltes número 71/2015. [2015/4629]  
Antonio José Jiménez Hurtado, secretari judicial del Jutjat de Primera Instància i Instrucció número 4 d'Alzira, faig saber que en este jutjat se seguix el juí de faltes número 000071/2015 en relació amb una presumpta falta de furt, on figura com a intervinent Remus Mihalcea, en la qual es va dictar sentència en data 24 de febrer de 2015 la còpia íntegra de la qual queda a disposició de la part en esta oficina judicial, i es fa saber que en contra es pot interposar un recurs d'apel·lació en termini de cinc dies comptador des la publicació d'este edicte.  
I atés que l'esmentada part es troba en parador desconegut s'expedix este edicte, d'acord amb el que disposa la Instrucció 6/2012 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació en forma deguda.  
  
Alzira, 15 de maig de 2015.- El secretari judicial: Antonio José Jiménez Hurtado.
Diari Oficial de la Generalitat Valenciana


Sumari del DOGV 7494, del 27-03-2015 (2015/2345)

Notificació de la sentència dictada en el procediment ordinari número 455/2013.
-------------------------------------------------------------------------------

### Dades del document

Número de DOGV
:   7494

Data del DOGV
:   27-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2345


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el procediment ordinari número 455/2013. [2015/2345]  
En este procediment 455/2013-C seguit a instàncies d'Aquagest Levante, SA, contra Rosa Montilla Garrido, s'ha dictat la sentència, que literalment diu el següent:  
  
«Sentència 156/2014  
Magistrada jutgessa: María del Pilar Marín Rojas.  
Demandant: Aquagest Levante, SA.  
Lletrada: senyora González Carrión.  
Procuradora: senyora Pastor Berenguer.  
Demandada: Rosa Montilla Garrido, declarada en rebel'lia.  
Classe i número de procediment: juí ordinari 455/2013-C.  
Objecte de procediment: reclamació d'una quantitat, impagament de servici per subministrament d'aigua potable.  
Elda, 4 de novembre de 2014  
Dispositiva  
Estime la demanda presentada per la procuradora senyora Pastor Berenguer, en nom i representació d'Aquagest Levante, SA, contra Rosa Montilla Garrido, declare resolt el contracte de subministrament l'objecte del qual és la vivenda sítia al carrer del Camí del Sapo, núm. 2, 3r-B, d'Elda, i condemne Rosa Montilla Garrido a permetre personal tècnic de l'actora l'entrada en l'immoble objecte de subministrament, adés citat, a fi de realitzar la lectura del consum registrat pel comptador i procedir-ne a la retirada i desconnexió, clausurant la instal'lació per a poder cessar en el subministrament; al pagament de 6.532,44 euros, més els rebuts que s'expedisquen a partir d'ara i fins a la total desconnexió del comptador, més els interessos legals des de la data de presentació de la demanda, amb expressa imposició de costes a la demandada.  
Notifiqueu la present resolució a les parts, i feu-los saber que, en contra, es pot interposar un recurs d'apel'lació, per mitjà de la presentació d'un escrit davant d'este jutjat en el termini dels 20 dies següents a la notificació, acreditant la constitució d'un depòsit de 50 euros en la compte del jutjat, amb l'advertència de no admissió del recurs.  
  
Incloeu l'original en el llibre de sentències, i poseu-ne un testimoniatge de la resolució en les actuacions.  
Jutjant definitivament en primera instància, ho pronuncie, mane i firme».  
  
I atés que la persona demandada, Rosa Montilla Garrido, es troba en parador desconegut, s'expedix este edicte a fi que li valga de notificació en forma.  
  
Elda, 5 de febrer de 2015.- El secretari judicial: José Carlos Tome Tamame.
Diari Oficial de la Generalitat Valenciana


Sumari del DOGV 7633, del 09-10-2015 (2015/8280)

DECRET 14/2015, de 8 d'octubre, del president de la Generalitat, pel qual concedeix la Placa de la Generalitat al Mèrit Esportiu, en l'edició 2015, al Burjassot CF.
--------------------------------------------------------------------------------------------------------------------------------------------------------------------

### Dades del document

Número de DOGV
:   7633

Data del DOGV
:   09-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8280


Data del document
:   08-10-2015

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 14/2015, de 8 d'octubre, del president de la Generalitat, pel qual concedeix la Placa de la Generalitat al Mèrit Esportiu, en l'edició 2015, al Burjassot CF. [2015/8280]  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, assenyala en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones que s- hagen distingit en la pràctica, gestió i promoció de l'esport, per mitjà de la Medalla de la Generalitat al Mèrit Esportiu.  
El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, a fi de premiar aquelles persones o entitats mereixedores de la distinció esmentada.  
El Burjassot CF és un club centenari de futbol fundat en 1913. Exponent del futbol valencià, ha militat en diferents categories disputant la Segona Divisió en la temporada 1939-40. Han format part d'aquest equip destacats jugadors com Vicente Sierra, Manuel Alepuz i Vicente Asensi.  
Per això, com a reconeixement a la seua trajectòria esportiva, capacitat de sacrifici i afany de superació, i a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el passat 30 de setembre de 2015,  
  
  
DECRETE  
  
Concedir la Placa de la Generalitat al Mèrit Esportiu al Burjassot Club de Futbol.  
  
València, 8 d'octubre de 2015  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7454, del 30-01-2015 (2015/520)

Notificació de la sentència dictada en el juí de faltes número 457/2014.
------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/520


Organisme emissor
:   Jutjat Mixt Número 3 d'Elda

Tipus de document
:   Edicte

Notificació de la sentència dictada en el juí de faltes número 457/2014. [2015/520]  
Juí de faltes número 000457/2014  
Cèdula de notificació.  
El jutge d'instrucció d'esta ciutat, en les diligències de juí de faltes número 000457/2014, sobre amenaces, ha dictat la sentència l'encapçalament i la part dispositiva de la qual diu així:  
  
«Encapçalament  
Elda, 12 de desembre de 2014  
M.ª José Leonís Sánchez, jutgessa substituta del Jutjat de Primera Instància i Instrucció número 3 d'esta ciutat, havent vist i oïdes les interlocutòries del juí de faltes número 457/2014, que se seguixen en este jutjat per la presumpta falta d'amenaces, amb intervenció, com a parts, de Cristià Alberto Prieto Buitrago i Josevi Ortuño Sempere.  
Dispositiva  
Absolc lliurement José Vicente Ortuño Sempere de la falta per la qual venia sent enjudiciat i declare les costes d'ofici.  
  
Així, esta és la meua resolució, que pronuncie, mane i firme».  
I perquè servisca de notificació a Josevi Ortuño Sempere, sense domicili conegut, i la seua inserció en el Diari Oficial de la Comunitat Valenciana, expedisc el present edicte.  
  
Elda, 22 de gener de 2015.- La secretària judicial: María José Giner González.
Diari Oficial de la Generalitat Valenciana


Sumari del DOGV 7474, del 26-02-2015 (2015/1639)

Informació pública de la sol·licitud d'autorització per a l'arreplega d'aigües sobrants de la via pecuària número 53, anomenada carrerassa de la Font del Coll, en el terme municipal d'Ares del Maestrat. Expedient STMA/ SF/VP/AG/006/2015.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7474

Data del DOGV
:   26-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1639


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud d'autorització per a l'arreplega d'aigües sobrants de la via pecuària número 53, anomenada carrerassa de la Font del Coll, en el terme municipal d'Ares del Maestrat. Expedient STMA/ SF/VP/AG/006/2015. [2015/1639]  
S'està tramitant en la Direcció Territorial de Castelló, promogut per Pilar Badal Traver, l'expedient STMA/SF/VP/AG/006/2015, d'autorització temporal en la via pecuària del terme municipal d'Ares del Maestrat, amb l'objecte de la utilització del sobrant d'aigües de l'abeurador situat a la Font del Coll en la via pecuària VP número 53, carrerassa de la Font del Coll.  
En compliment del que disposa l'article 33.2 de la Llei 3/2014, d'11 de juliol, de Vies Pecuàries de la Comunitat Valenciana, i els articles 55 al 72 de la Llei 14/2003, de 10 d'abril, de Patrimoni de la Generalitat, respecte a la utilització i l'aprofitament dels béns de domini públic. De conformitat amb l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, este expedient se sotmet a informació pública.  
  
Cosa que es fa pública perquè se'n prenga coneixement, i es fixa el termini d'un mes, a partir de la publicació d'este anunci en el Diari Oficial de la Comunitat Valenciana, perquè els interessats puguen consultar l'expedient, així com presentar alegacions, en horari d'atenció al públic, en les oficines de la Secció Forestal del Servici Territorial de Medi Ambient de la Direcció Territorial de Castelló d'esta conselleria, situada en la segona planta de l'edifici Prop de l'avinguda dels Germans Bou, número 47, de Castelló de la Plana.  
  
Castelló de la Plana, 2 de febrer de 2015. El director territorial: Jorge Traver de Juan.
Diari Oficial de la Generalitat Valenciana


Sumari del DOGV 7452, del 28-01-2015 (2015/537)

Notificació de la resolució. Expedient sancionador número PS 24/2014.
---------------------------------------------------------------------

### Dades del document

Número de DOGV
:   7452

Data del DOGV
:   28-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/537


Organisme emissor
:   Conselleria d'Educació, Cultura i Esport

Tipus de document
:   Anunci

Notificació de la resolució. Expedient sancionador número PS 24/2014. [2015/537]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació de la resolució de l'expedient sancionador número PS 24/2014, instruït al Sr. Vicente Boix Mora, arran de l'acta de denúncia alçada amb data 10 de maig de 2014 per agents de la Guàrdia Civil de Torrevieja, per presumpta infracció de l'article 108, apartat 6, de la Llei 2/2011, de 22 de març, de l'Esport i l'Activitat Física de la Comunitat Valenciana, i de l'article 4 de la Llei 19/2007, d'11 de juliol, contra la violència, el racisme i la xenofòbia i la intolerància en l'esport, per no haver sigut possible la notificació en l'últim domicili conegut.  
  
L'interessat disposa d'un termini de 15 dies hàbils, a comptar de l'endemà d'esta publicació, per a formular al·legacions, segons el que establix l'article 16.1 del Reglament del Procediment per a l'Exercici de la Potestat Sancionadora, aprovat per Reial Decret 1398/1993, de 4 d'agost. A este efecte, podrà accedir a l'expedient corresponent que consta en el Servici d'Esport de Competició i Entitats Esportives, ubicat en l'av. de Campanar, 32, escala 4, planta 2, secció C, en horari de 09.00 a 14.00. Telèfon 419 666 909.  
Transcorregut el dit termini sense haver-hi fet ús d'este dret, es dictaran les resolucions oportunes.  
  
València, 16 de gener de 2015.- El director general de l'Esport: Mateo Castellá Bonet.
Diari Oficial de la Generalitat Valenciana


Sumari del DOGV 7556, del 25-06-2015 (2015/5728)

Informació pública de la reactivació de la cooperativa.
-------------------------------------------------------

### Dades del document

Número de DOGV
:   7556

Data del DOGV
:   25-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5728


Organisme emissor
:   El Turia Industrial Pastelera, SCOOP V.

Tipus de document
:   Anunci

Informació pública de la reactivació de la cooperativa. [2015/5728]  
De conformitat amb el que disposen els articles 73 i següents del text refós de la Llei de Cooperatives de la Comunitat Valenciana, aprovat pel Decret 2/2015, de 15 de maig, es fa pública la reactivació de la cooperativa El Turia Industrial Pastelera, SCV, cosa que es publica als efectes legals oportuns.  
  
València, 28 de maig de 2015.- El president: Luis Fernando Tregón Pascual.
Diari Oficial de la Generalitat Valenciana


Sumari del DOGV 7542, del 08-06-2015 (2015/5092)

Oferta d'ocupació pública per a l'any 2015.
-------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/5092


Data del document
:   27-05-2015

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * concurs administratiu

Oferta d'ocupació pública per a l'any 2015. [2015/5092]  
Aprovada per la Junta de Govern Local en sessió celebrada el dia 18 de maig de 2015.  
  
A) Personal funcionari  
Denominació Vacants Grup Escala Subescala Classe  
Tècnic auxiliar d'informàtica 1 C1 Adm. especial Tècnica   
Administratiu 7 C1 Adm. general Administrativa   
Agents 1 C1 Adm. especial Serv. especials Policia   
  
  
  
El que es fa públic en compliment del preceptuat en l'article 70.2 de la Llei 7/2007, de 12 d'abril, de l'Estatut Bàsic de l'Empleat Públic.  
  
  
Castalla, 27 de maig de 2015.- L- alcalde president: Juan Antonio Candela Rico.
Diari Oficial de la Generalitat Valenciana


Sumari del DOGV 7583, del 31-07-2015 (2015/6732)

Notificació de la sentència dictada en el procediment ordinari número 201/2010.
-------------------------------------------------------------------------------

### Dades del document

Número de DOGV
:   7583

Data del DOGV
:   31-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6732


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el procediment ordinari número 201/2010. [2015/6732]  
Cristina María Valero Doménech, secretària judicial del Jutjat Mercantil número 3 de València, mitjançant este edicte faig saber que en el procediment de juí ordinari 201/2010, seguit a instàncies d'Excavaciones Visa, SL, i Construcciones y Reformas Carajal, SL, contra Juan Manuel Copado Carbonell, s'ha dictat la Sentència número 40/2014, de data 4 de febrer de 2014, la dispositiva de la qual, literalment, és la següent:  
  
«Estime íntegrament la demanda interposada per la procuradora la senyora Coscollá Toledo, en la representació d'Excavaciones Visa i Construcciones y Reformas Carajal, SL, contra Juan Manuel Copado Carbonell, i, en conseqüència, condemne Juan Manuel Copado Carbonell al pagament de les quantitats següents:  
A Excavaciones Visa, SL, la quantitat de dos mil set-cents seixanta-sis euros amb cinquanta-cinc cèntims (2.776,50 ?).  
A Construcciones y Reformas Carajal, SL, la quantitat de vint-i-quatre mil dos-cents cinquanta-set euros amb huitanta cèntims (24.257,80 ?).  
Tot això amb els interessos legals des de l'emissió de les factures, així com als processals des de la interposició d'esta demanda, amb expressa imposició de les costes processals a la part demandada.  
Porteu l'original d'esta resolució al llibre de resolucions definitives i deixeu-ne un testimoniatge en les actuacions.  
Mode d'impugnació: recurs d'apel·lació en el termini de 20 dies, des de la notificació d'esta resolució, davant d'este tribunal.»  
  
I atés que el demandat, Juan Manuel Copado Carbonell, es troba en parador desconegut, expedisc este edicte a fi que li valga de notificació de forma deguda.  
  
València, 24 de març de 2015.- La secretària judicial: Cristina María Valero Doménech.